Eesti maaelus viimastel aastakümnetel toimunud suured muutused ja murrangud on sundinud inimesi ümber korraldama oma majapidamist ja elatusalasid, kohanema turu ootustega ning läbi mõtlema eelistusi ja ootusi maaelu suhtes. Uurijad võeti Tääksis, Üldes, Kuhjaveres ja Kureveres ning teistes ümbruskaudsetes külades lahkelt vastu ning inimesed arutlesid meeleldi maaelu  olukorra üle. Eestimaa külad ja inimesed ei ole ühetaolised, nii leiab palju erinevaid arvamusi ja seisukohti. Kõigile, kellega välitöödel vesteldi, oli ühine oma elukeskkonna ja pere väärtustamine.